





Národný projekt

Pomáhame odídencom

|  |  |
| --- | --- |
| **Operačný program:** | Ľudské zdroje |
| **Žiadateľ:** | Ústredie práce, sociálnych vecí a rodiny |
| **Výška NFP:** | 5 062 186,48 € |

|  |  |  |
| --- | --- | --- |
| **Miesto realizácie projektu** | | |
| **Štát** | **Región(NUTS II):** | **Vyšší územný celok (NUTS III):** |
| SR | Bratislavský kraj  Západné Slovensko  Stredné Slovensko  Východné Slovensko | Bratislavský kraj, Trnavský kraj, Trenčiansky kraj, Nitriansky kraj, Banskobystrický kraj, Žilinský kraj, Prešovský kraj, Košický kraj |

|  |
| --- |
| **Stručný popis projektu** |
| Cieľom národného projektu je uľahčiť osobám z cieľovej skupiny sociálne začlenenie a integráciu na trh práce v SR poskytovaním nástrojov a služieb podporujúcich zlepšenie ich zamestnateľnosti a uplatnenia sa na trhu práce. Národný projekt „Pomáhame odídencom“ je zameraný na zmiernenie dopadov utečeneckej krízy spôsobenej vojnou na Ukrajine, a to konkrétne na poskytovanie finančných príspevkov na vzdelávanie, podporu mobility, dobrovoľníckej činnosti a zapracovanie občanov, ktorí v dôsledku vojny utiekli z Ukrajiny a získali na území SR štatút odídenca.  **Cieľová skupina projektu**  Odídenci, t. j. osoby, ktoré majú v SR udelené dočasné útočisko (vydaný doklad o tolerovanom pobyte na území SR s označením „ODÍDENEC“) a ktoré prejavia záujem o poskytnutie podporných opatrení v rámci tohto projektu.  Dočasné útočisko sa poskytuje na účely ochrany cudzincov pred vojnovým konfliktom, následkami humanitárnej katastrofy alebo sústavným, alebo hromadným porušovaním ľudských práv v krajine pôvodu. Vláda SR rozhodnutím určila začiatok 01.03.2022 poskytovania dočasného útočiska pre štátnych občanov Ukrajiny a ich rodinných príslušníkov.  **Hlavná aktivita**  Podpora zvyšovania zamestnateľnosti odídencov prostredníctvom AOTP  Hlavná aktivita je realizovaná v zmysle § 54 ods. 5 zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov (v nadväznosti na novelizáciu zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov bol od 1.1.2023 v § 54 ods. 5 prečíslovaný na ods. 6.) |

|  |
| --- |
| **Popis východiskovej situácie** |
| Realizáciou NP sa umožní flexibilne reagovať na aktuálnu migračnú krízu a umožní poskytnúť rýchlu pomoc cudzincom, ktorí sa následkom ozbrojeného konfliktu na území Ukrajiny ocitli na území SR a ktorí potrebujú čo najrýchlejšiu pomoc súvisiacu so začlenením sa do spoločnosti a na trh práce. V rámci jednotlivých opatrení NP budú osobám z cieľovej skupiny poskytnuté finančné príspevky.  NP bude zameraný na zmiernenie dopadov utečeneckej krízy spôsobenej vojnou na Ukrajine, a to konkrétne na poskytovanie finančných príspevkov na vzdelávanie, podporu mobility, dobrovoľníckej činnosti a zapracovanie občanov, ktorí v dôsledku vojny utiekli z Ukrajiny a získali na území SR štatút odídenca. |
| **Spôsob realizácie aktivít projektu** |
| Hlavná aktivita projektu: **Podpora zvyšovania zamestnateľnosti odídencov prostredníctvom AOTP**  Hlavná aktivita je realizovaná v zmysle § 54 ods. 5 zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov.  Predpokladané trvanie aktivity: 16 mesiacov  Celková dĺžka realizácie projektu (v mesiacoch): 04/2022 – 07/2023  **Cieľová skupina:** Odídenci, t. j. osoby, ktoré majú v SR udelené dočasné útočisko (vydaný doklad o tolerovanom pobyte na území SR s označením „ODÍDENEC“) a ktoré prejavia záujem o poskytnutie podporných opatrení v rámci tohto projektu.  Dočasné útočisko sa poskytuje na účely ochrany cudzincov pred vojnovým konfliktom, následkami humanitárnej katastrofy alebo sústavným, alebo hromadným porušovaním ľudských práv v krajine pôvodu. Vláda SR rozhodnutím určila začiatok 01.03.2022 poskytovania dočasného útočiska pre štátnych občanov Ukrajiny a ich rodinných príslušníkov.  Projekt bude realizovať Ústredie práce, sociálnych vecí a rodiny (ďalej len „ústredie“) a 46 úradov práce, sociálnych vecí a rodiny (ďalej len „úrad“) z celejn SR.  Ústredie bude zabezpečovať najmä tieto činnosti v rámci realizácie projektu:  • riadenie projektu tak, aby bolo v súlade so zmluvou o poskytnutí NFP na realizáciu národného projektu medzi RO a ústredím, ako aj v súlade so zákonom o službách zamestnanosti a príslušnými právnymi predpismi SR a EÚ,  • metodické usmerňovanie úradov, verejné obstarávanie na podporné aktivity, nákup tovaru a služieb od vybraných dodávateľov v rámci verejného obstarávania,  • monitorovanie projektu;  • publicitu a informovanosť o projekte v súlade s Manuálom RO pre informovanie a publicitu.  Úrady budú zabezpečovať najmä tieto činnosti v rámci realizácie projektu :  • prijímanie a kontrolu žiadostí o poskytnutie príspevkov;  • zabezpečenie hodnotenia žiadostí;  • komunikáciu s užívateľmi ;  • vypracovávanie a realizáciu dohôd medzi úradom a zamestnávateľom;  • vypracovávanie a realizáciu dohôd medzi úradom a UoZ;  • vyplácanie príspevkov;  • výber UoZ, ktorí budú zapojení do projektu,  • kontrolu na mieste;  • priebežné sledovanie pokroku projektu;  • zabezpečenie správneho evidovania ukazovateľov projektu;  • spracovanie podkladov k doplňujúcim monitorovacím údajom k žiadosti o platbu;  • spracovanie podkladov k monitorovacím správam  • v rámci podpornej aktivity budú úrady zabezpečovať aj nákup tovaru a služieb od vybraných dodávateľov v rámci verejného obstarávania zabezpečovaného ústredím.  **Oprávnené výdavky projektu:** |
|  |

|  |
| --- |
| **Situácia po realizácii projektu a udržateľnosť projektu** |
| Cieľom národného projektu je uľahčiť osobám z cieľovej skupiny sociálne začlenenie a integráciu na trh práce v SR poskytovaním nástrojov a služieb podporujúcich zlepšenie ich  zamestnateľnosti a uplatnenia sa na trhu práce. NP je zameraný na adresnú pomoc odídencom, zlepšuje podmienky pre uplatnenie sa na trhu práce, napomáha k získavaniu nových zručností a rozširovaniu existujúcich. Odídencom, ktorí budú  zapojení do projektu, sa napomáha k zvýšeniu ich  zamestnateľnosti, čím sa zvýši ich šanca pre uplatnenie sa na trhu práce. |
| **Cieľová skupina** |
| * Cieľovou skupinou sú odídenci a štátni príslušníci tretích krajín odchádzajúci z Ukrajiny, t. j. osoby, ktoré majú v SR udelené dočasné útočisko (vydaný doklad o tolerovanom pobyte na území SR s označením „ODÍDENEC“) a ktoré prejavia záujem o poskytnutie poradenstva v rámci tohto projektu. Dočasné útočisko sa poskytuje na účely ochrany cudzincov pred vojnovým konfliktom, následkami humanitárnej katastrofy alebo sústavným, alebo hromadným porušovaním ľudských práv v krajine pôvodu. Vláda SR na svojom zasadnutí dňa 28.02.2022 prijala uznesenie č. 144/2022, ktorým schválila začiatok poskytovania dočasného útočiska dňom 01.03.2022. pre štátnych občanov Ukrajiny a ich rodinných príslušníkov |

|  |  |  |  |
| --- | --- | --- | --- |
| **Harmonogram realizácie aktivít** | | | |
| **Celková dĺžka realizácie aktivít projektu**  (v mesiacoch)**:** | | 16 | |
| **Hlavné aktivity projektu** | **Typ aktivity** | **Začiatok realizácie aktivity** | **Koniec realizácie aktivity** |
| Hlavná aktivita |  | 04.2022 | 07.2023 |
| **Podporné aktivity** | | 04.2022 | 07.2023 |